Komission asetus (EY) N:o 1392/2003, annettu 4 päivänä elokuuta 2003, neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetun asetuksen (EY) N:o 174/1999 muuttamisesta



Virallinen lehti nro L 197 , 05/08/2003 s. 0003 - 0004



Komission asetus (EY) N:o 1392/2003, annettu 4 päivänä elokuuta 2003, neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetun asetuksen (EY) N:o 174/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 31 artiklan 14 kohdan, sekä katsoo seuraavaa: (1) Maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annetun komission asetuksen (EY) N:o 800/1999(3), sellaisena kuin se on viimeksi muutettuna asetuksella (EY) N:o 500/2003(4), 21 artiklassa säädetään, että tukea ei myönnetä tuotteille, jotka eivät ole vienti-ilmoituksen vastaanottamispäivänä laadultaan virheettömiä, kunnollisia ja myyntikelpoisia. Sen varmistamiseksi, että voimassa olevaa sääntelyä sovelletaan yhdenmukaisesti, komission asetuksessa (EY) N:o 174/1999(5), sellaisena kuin se on viimeksi muutettuna asetuksella (EY) N:o 833/2003(6), on syytä täsmentää, että tuen saamiseksi raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY(7), sellaisena kuin se on viimeksi muutettuna direktiivillä 94/71/EY(8), 1 artiklassa tarkoitettujen tuotteiden, jotka mainitaan asetuksen (EY) N:o 1255/1999 1 artiklassa, on oltava mainitun direktiivin säännösten mukaisesti valmistettuja ja niissä on oltava kyseisessä direktiivissä mainittu terveysmerkintä. (2) Sääntelyn kiertämisen välttämiseksi olisi säädettävä, että asetuksen (EY) N:o 1255/1999 1 artiklassa ja eläinten ravinnoksi tarkoitetut tuotteet on myös valmistettava direktiivin 92/46/ETY säännösten mukaisesti ja niissä on oltava direktiivissä säädetty terveysmerkintä, jos näille tuotteille haetaan vientitukea. (3) Jotta tukea saavien vientituotteiden merkintöjen varmistamiseksi toteutetaan kaikki tarvittavat toimenpiteet ja jotta nykyiset varastot voidaan viedä ja ilman terveysmerkintää olevien pakkausten käyttö sallia, olisi säädettävä tämän asetuksen soveltamisesta 1 päivästä tammikuuta 2004 alkaen. (4) Asetus (EY) N:o 174/1999 olisi näin ollen muutettava. (5) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (EY) N:o 174/1999 1 artiklaan 4 kohta seuraavasti: "4. Tuen saamiseksi asetuksen (EY) N:o 1255/1999 1 artiklassa tarkoitettujen tuotteiden on oltava direktiivin 92/46/ETY säännösten mukaisia, ja niiden on oltava hyväksytyssä laitoksessa valmistettuja ja täytettävä kyseisen direktiivin liitteessä C olevan IV luvun A kohdassa säädetyt terveysmerkinnän edellytykset.". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä elokuuta 2003. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EUVL L 122, 16.5.2003, s. 1. (3) EYVL L 102, 17.4.1999, s. 11. (4) EUVL L 74, 20.3.2003, s. 19. (5) EYVL L 20, 27.1.1999, s. 8. (6) EUVL L 120, 15.5.2003, s. 18. (7) EYVL L 268, 14.9.1992, s. 1. (8) EYVL L 368, 31.12.1994, s. 33.